BREAKING Marcel Ciolacu anunță că PSD și PNL vor face "alianță electorală pentru România" după alegerile locale
Premierul Marcel Ciolacu a anunțat miercuri că PSD și PNL vor face "alianță electorală pentru România" după alegerile locale. El nu a precizat dacă alianța electorală PSD – PNL va merge la alegerile parlamentare sau la cele prezidențiale.
"Am făcut acum o alianță electorală între cele două mari partide. Dacă românii ne vor da votul pentru această nouă abordare politică, categoric că vom veni după o alianță pentru București cu o alianță pentru România", a spus Ciolacu la prezentarea candidatului PSD-PNL pentru primăria București, Cătălin Cîrstoiu.
Context. O alianță electorală înseamnă candidați comuni ai celor două partide.
Dacă PSD și PNL ar forma o alianță politică, aceasta ar trebui înscrisă la tribunal, o procedură care poate dura până după alegerile parlamentare și prezidențiale. În schimb, alianța electorală se realizează printr-un protocol asumat de liderii celor două partide, care se depune la Biroul Electoral.
Alianța electorală funcționează doar în cadrul procesului electoral, astfel că, după ziua alegerilor, aceasta este considerată încheiată de drept.
O alianță electorală pentru alegerile parlamentare presupune candidaturi PSD și PNL pe listă comună.
O alianță electorală pentru alegerile prezidențiale înseamnă, de asemenea, că PSD și PNL vor avea candidat unic la Președinție.
Vom reveni
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank